Ericu950/Stoicheia-meter-silver huggingface dataset:
ὅσον οὖν ἧκεν εἰς ἐνεργείας ταυτότητα καὶ πιότητα κατορθωμάτων , καὶ αὐτοὶ πληροῦσι τὸν νόμον οἱ ἐν Χριστῷ νοητῶς τε καὶ πνευματικῶς ἱερουργούμενοι , καὶ εἰς ὀσμὴν εὐωδίας ἑαυτοὺς προσκομίζοντες τῷ Θεῷ καὶ Πατρί .
καὶ γοῦν ὁ Χριστὸς διαῤῥήδην νόμους ἡμῖν τεθεικὼς εὐαγγελικοὺς , Μὴ νομίσητε , φησὶν , ὅτι ἦλθον καταλῦσαι τὸν νόμον ἢ τοὺς προφήτας .
ἀμὴν γὰρ λέγω ὑμῖν , ἕως ἂν παρέλθῃ ὁ οὐρανὸς καὶ ἡ γῆ , ἰῶτα ἓν ἢ μία κεραία οὐ μὴ παρέλθῃ ἀπὸ τοῦ νόμου , ἕως ἂν πάντα γένηται .
συνίης οὖν , ἀποπληροῦσι τὸν νόμον οἱ ἐν Χριστῷ τὴν ἐν πνεύματι περιτομὴν ἀντὶ τῆς σαρκίνης εἰσδεχόμενοι .
Εἰσερχόμενοι δὲ καὶ εἰς τὴν κατάπαυσιν τοῦ Χριστοῦ , καὶ ἐν Χριστῷ σαββατίζοντες , καὶ τὸν ἐν κρυπτῷ καὶ ἔσω δεικνύοντες Ἰουδαῖον 0 .
τοῦτο , οἶμαι , ἐστὶ τὸ τὰς χεῖρας ἔχειν Ἡσαῦ , πλὴν ἑτέραν παρ αὐτὸν τὴν φωνήν .
Οὐ γάρ τοι ταῖς Ἰουδαίων ἀθυρωγλωττίαις ἀποκεχρήμεθα ·
οὔ τε μὴν τὸν ἀγοράσαντα ἡμᾶς Δεσπότην ἀρνούμενοι δυσφημεῖν εἰθίσμεθα ·
συνδοξολογοῦμεν δὲ μᾶλλον τῷ Θεῷ καὶ Πατρὶ τὸν Υἱὸν , καὶ Κύριον , καὶ Σωτῆρα , καὶ Λυτρωτὴν ὀνομάζομεν .
ἄξιον δὲ οἶμαι καὶ τῆς ἐπ ἀμφοῖν εὐλογίας τὴν δύναμιν πολυπραγμονοῦντας ὡς ἐν τῷ εἰς νοῦν ἧκον εἰπεῖν 0 .
Εἴη γὰρ ἂν τοῖς ἐντευξομένοις πρὸς ὠφέλειαν τὸ χρῆμα .
ἔφη τοίνυν ὁ μακάριος Ἰσαὰκ ἐπὶ μὲν τοῦ Ἰακώβ ·
ἰδοὺ ὀσμὴ τοῦ υἱοῦ μου , ὡς ὀσμὴ ἀγροῦ πλήρους ὂν εὐλόγησε Κύριος 0 .
καὶ δῴη σοι Κύριος ἀπὸ τῆς δρόσου τοῦ οὐρανοῦ , καὶ ἀπὸ τῆς πιότητος τῆς γῆς πλῆθος σίτου καὶ οἴνου .
καὶ δουλευσάτωσάν σοι ἕθνη , καὶ προσκυνησάτωσάν σοι ἄρχοντες , καὶ γίνου κύριος τοῦ ἀδελφοῦ σου .
μέμικταί πως ἐν τούτοις τῆς ἱστορίας ὁ λόγος , καὶ διὰ δυοῖν προσώποιν ἔρχεται πρὸς ἕν τι τὸ ἀληθὲς καὶ διὰ πραγμάτων αὐτῶν μεμαρτυρημένον .
ἀποπεραίνεται μὲν γὰρ οὐχὶ δή που πάντως ἐν Ἰακὼβ , ἀλλὰ καὶ ἐν Χριστῷ τὰ τοιάδε , καὶ ἐν τοῖς ἐν πίστει δεδικαιωμένοις , οἳ καὶ τέκνα γεγόνασι κατ ἐπαγγελίαν ἐν Ἰσαάκ .
ἁρμόσει δὴ οὖν τῆς προφητείας ὁ νοῦς καὶ λαῷ τῷ νέῳ , καὶ αὐτῷ τῷ Χριστῷ , ὅς ἐστιν ἀρχὴ καὶ ἡγούμενος .
λελόγισται δὲ καὶ εἰς δεύτερον Ἀδὰμ , καὶ ῥίζα τις ὥσπερ τῆς ἀνθρωπότητος ἀνέφυ δευτέρα 0 .
καινὴ γὰρ κτίσις τὰ ἐν Χριστῷ , καὶ ἀνεκαινίσθημεν ἐν αὐτῷ πρὸς ἁγιασμόν τε καὶ ἀφθαρσίαν καὶ ζωήν 0 .
σημαίνει δὲ , οἶμαι , τῆς εὐλογίας ὁ λόγος , τὴν ἐν Χριστῷ καὶ πνευματικὴν εὐωδίαν , οἷον ἀγροῦ καὶ λειμῶνος εὐανθεστάτου καλὴν καὶ ἡδεῖαν τὴν ἐξ ἠρινῶν ἀνθέων ἱέντος ὀσμήν .
Οὕτω γὰρ ἡμῖν ἑαυτὸν ἐν τῷ ᾌσματι τῶν ᾀσμάτων ὠνόμαζεν ὁ Χριστὸς , λέγων μέν ·
ἐγὼ ἄνθος τοῦ πεδίου , κρίνον τῶν κοιλάδων 0 .
κρίνον γὰρ ἦν καὶ ῥόδον ἐκ γῆς ἀναφὺς , διὰ τὸ ἀνθρώπινον .
πλὴν οὐκ εἰδὼς ἁμαρτίαν , θεοπρεπεστάτην δὲ μᾶλλον τοῖς ἀνὰ πᾶσαν τὴν οἰκουμένην τὴν ἐκ τῶν κατορθωμάτων εὐωδίαν ἱείς 0 .
ἀγρῷ τοιγαροῦν εὐλογημένῳ παρὰ Θεοῦ , παρεικάζει Χριστόν ·
καὶ σφόδρα εἰκότως 0 ·
εἴπερ ὀσμή ἐστι τῆς γνώσεως τοῦ Θεοῦ καὶ Πατρός 0 .
ἔφη γὰρ ὧδε πάλιν ὁ θεσπέσιος Παῦλος ·
τῷ δὲ Θεῷ χάρις τῷ πάντοτε θριαμβεύοντι ἡμᾶς ἐν τῷ Χριστῷ , καὶ τὴν ὀσμὴν τῆς γνώσεως αὐτοῦ φανεροῦντι δι ἡμῶν ἐν παντὶ τόπῳ 0 .
ἐφανεροῦτο δὲ διὰ τῶν ἁγίων ἀποστόλων ὁ Κύριος ἡμῶν Ἰησοῦς Χριστὸς , ὡς ὀσμὴ τῆς γνώσεως τοῦ Θεοῦ καὶ Πατρός 0 .
Εἰ γὰρ ἔγνωκέ τις τὸν Υἱὸν , ἔγνω που πάντως καὶ τὸν Πατέρα , διὰ τὸν τῆς φύσεως ταυτὸν , καὶ κατὰ πᾶν ὁτιοῦν ἴσως τε καὶ ἀπαραλλάκτως ἔχον .
ἁρμόσει μὲν οὖν τὰ τοιάδε Χριστῷ , πρέποι δ ἂν εἰκότως καὶ λαῷ τῷ νέῳ , τὸ , Δῴη σοι Κύριος ἀπὸ τῆς δρόσου τοῦ οὐρανοῦ , καὶ ἀπὸ τῆς πιότητος τῆς γῆς , πλῆθος σίτου καὶ οἴνου .
ἡ γὰρ οὐρανοῦ μὲν δρόσος , γῆς δὲ πιότης , τοῦτό ἐστι , ὁ ἐκ Θεοῦ Πατρὸς λόγος , ἡμῖν δέδοται κατὰ μέθεξιν δηλονότι τὴν διὰ Πνεύματος , καὶ θείας μὲν φύσεως δι αὐτοῦ γεγόναμεν κοινωνοί .
ἐσχήκαμεν δὲ πλῆθος σίτου καὶ οἴνου , τουτ έστιν , ἰσχύος καὶ μέντοι καὶ εὐφροσύνης .
Εἴπερ ἀληθὴς ὁ λόγος ὁ λέγων , Ἄρτος στηρίζει καρδίαν ἀνθρώπου , καὶ οἶνος εὐφραίνει 0 .
ἰσχύος οὖν ἄρα τῆς νοητῆς καὶ ἐν πνεύματι σημεῖον ὁ ἄρτος 0 1 ·
θατέρου γε μὴν ὁ οἶνος 0 .
δέδοται δὲ ταῦτα τοῖς ἐν Χριστῷ δι αὐτοῦ .
πῶς ἢ τίνα τρόπον , ἑδραῖοι γεγόναμεν εἰς εὐσέβειαν καὶ ἀμετακίνητοι τρόπον τινὰ , καὶ ὀρθὰ φρονεῖν εἰδότες , καὶ ἀκατασείστως ἐρηρεισμένοι ;
ἐλάβομεν γὰρ ἐξουσίαν πατεῖν ἐπάνω ὄφεων καὶ σκορπίων , καὶ ἐπὶ πᾶσαν τὴν δύναμιν τοῦ ἐχθροῦ .
τοῦτο οἶμαι τὸ πλῆθός ἐστι σίτου .
ἀλλὰ καὶ οἴνου πάλιν ἐλάβομεν .
τῇ γὰρ ἐλπίδι χαίρομεν καὶ ἐγενήθημεν εὐφραινόμενοι , κατὰ τὸ γεγραμμένον .
προσδοκῶμεν γὰρ τὰς ἄνω μονὰς , τὴν ἐν ἀφθαρσίᾳ ζωὴν , τὸν μακραίωνα βίον , τὸ αὐτῷ συμβασιλεῦσαι Χριστῷ .
Εἰρήσθω δὲ καὶ ἐφ ἡμῖν τὰ τοιάδε .
καλεῖ γὰρ εἰς τοῦτο εἰκότως ὁ λόγος .
Εἶτα μετοιχήσεται τῆς εὐλογίας ἡ δύναμις ἐπ αὐτὸν αὖθις τὸν Ἐμμανουήλ .
δουλευσάτωσαν γάρ σοι ἔθνη , φησὶ , καὶ προσκυνησάτωσάν σοι ἄρχοντες , καὶ γίνου κύριος τοῦ ἀδελφοῦ σου .
κεχρημάτικε μὲν γὰρ πρωτότοκος ὁ Ἐμμανουὴλ , ὅτε γέγονε καθ  ἡμᾶς , καὶ ἐν πολλοῖς ἀδελφοῖς .
ἀλλ οὐχὶ ταύτης ἕνεκα τῆς αἰτίας ἀπολισθήσειεν ἂν , τοῦ καὶ Θεὸς εἶναι καὶ τῶν ὅλων Κύριος ·
προσκυνοῦμεν γὰρ ὡς Δεσπότην , καὶ κεκυρίευκεν ὡς Θεὸς τῶν εἰς ἀδελφότητα κεκλημένων διὰ τῆς χάριτος 0 .
τίς γὰρ ἐν νεφέλαις , φησὶν , ἰσωθήσεται τῷ Κυρίῳ ;
καὶ τίς ὁμοιωθήσεται αὐτῷ ἐν υἱοῖς Θεοῦ ;
κεκυρίευκε τοίνυν ὡς Θεὸς τῶν εἰς ἀδελφότητα παρενηνεγμένων ὁ Ἐμμανουὴλ , καὶ αὐτῷ κάμψει πᾶν γόνυ ἐπουρανίων , καὶ ἐπιγείων , καὶ καταχθονίων , καὶ πᾶσα γλῶσσα ἐξομολογήσεται , ὅτι Κύριος Ἰησοῦς Χριστὸς εἰς δόξαν Θεοῦ Πατρός 0 .
καὶ ὁ καταρώμενος μὲν , ἐπικατάρατος 0 ·
ὁ δὲ εὐλογῶν , εὐλογημένος 0 .
καὶ ἐναργὴς ὁ λόγος 0 .
ἐπάρατοι γὰρ καὶ θεομισεῖς οἱ δυσφημοῦντες αὐτόν 0 ·
ἐπίμεστοι δὲ τῶν ἄνωθεν καὶ παρὰ Θεοῦ χαρισμάτων , οἱ εὐλογοῦντες , τουτ έστιν , οἱ τὴν θείαν αὐτοῦ δόξαν καταγγέλλοντες .
Αὕτη μὲν οὖν ἡ Ἰακὼβ εὐλογία , τῆς ἀναφορᾶς τὴν δύναμιν ἐπ αὐτὸν ἔχουσα τὸν Ἐμμανουὴλ , καὶ τοὺς ἐν πίστει δεδικαιωμένους 0 .
ἴδωμεν δὲ καὶ τὴν ἄλλην , τουτέστι , τὴν ἐπὶ τῷ πρωτοτόκῳ γεγενημένην , δῆλον δὲ ὅτι τῷ Ἰσραὴλ , οὗ καὶ εἰς τύπον ὁ Ἡσαῦ 0 1 .
ἰδοὺ γὰρ , φησὶν , ἀπὸ τῆς πιότητος τῆς γῆς ἔσται ἡ κατοίκησίς σου , καὶ ἀπὸ τῆς δρόσου τοῦ οὐρανοῦ ἄνωθεν , καὶ ἐπὶ τῇ μαχαίρᾳ σου ζήσῃ , καὶ τῷ ἀδελφῷ σου δουλεύσεις .
ἔσται δὲ ἡνίκα ἂν καθέλῃς καὶ ἐκλύσῃς τὸν ζυγὸν αὐτοῦ ἀπὸ τοῦ τραχήλου σου ·
δέδοται γὰρ εὐλογία τῷ Ἰσραὴλ , ὁ διὰ Μωσέως νόμος .
χριστοῦ γὰρ ἦν λόγος διακονηθεὶς δι ἀγγέλων .
ὅτι γὰρ αὐτὸς ἐλάλει τοῖς ἀρχαιοτέροις , πιστώσεται γράφων ὁ σοφώτατος Παῦλος ·
πολυμερῶς καὶ πολυτρόπως πάλαι ὁ Θεὸς λαλήσας τοῖς πατράσιν ἐν τοῖς προφήταις , ἐπ ἐσχάτου τῶν ἡμερῶν τούτων ἐλάλησεν ἡμῖν ἐν Υἱῷ .
ἰδίους δὲ λόγους τὸν νόμον εἶναι καὶ αὐτὸς ὁ Σωτὴρ κατέδειξε λέγων ·
ἀμὴν λέγω ὑμῖν , ἕως ἃν παρέλθῃ ὁ οὐρανὸς καὶ ἡ γῆ ·
ἰῶτα ἓν ἢ μία κεραία οὐ μὴ παρέλθῃ ἀπὸ τοῦ νόμου , ἕως ἂν πάντα γένηται .
ὁ οὐρανὸς καὶ ἡ γῆ παρελεύσονται , οἱ δὲ λόγοι μου οὐ μὴ παρέλθωσιν .
Εἴπερ οὖν ἐστιν ἀληθὲς ὅτι Χριστοῦ λόγος ἦν , καὶ ὁ δι  ἀγγέλων νόμος , ἐν τάξει γέγονεν εὐλογίας τῷ Ἰσραὴλ , Χριστὸν δὲ εἶναι τὴν οὐρανοῦ δρόσον , καὶ γῆς νοῶμεν πιότητα 0 .
σπαταλᾷ γὰρ ὥσπερ ἡ τῶν ἀγγέλων πληθὺς ταῖς ἄνωθεν καὶ πνευματικαῖς καταρδομένη δρόσοις , οὕτω καὶ πιανοῦσα ἡ γῆ ἐντρυφᾷ τοῖς νοητοῖς ὑετοῖς εἰς καρποφορίαν πνευματικήν 0 .
ἀλλ  ἡμεῖς μὲν οἱ ἐν Χριστῷ διὰ πίστεως ἄρτῳ τε καὶ οἴνῳ πεπλουτίσμεθα .
ἀμέτοχος δὲ τούτων ὁ Ἰσραήλ 0 ·
οὐ γὰρ ἐπενήνεκται τοῦτο ταῖς εὐλογίαις Ἡσαῦ .
ἀμέτοχοι δὲ καὶ ἑτέρως οἱ τάλανες Ἰουδαῖοι , τῆς μυστικῆς εὐλογίας 0 ·
ἐπεὶ μη δὲ τοῦτο δέδοται τῇ κατὰ νόμον λατρείᾳ , τετήρηται δὲ μᾶλλον τοῖς ἐν Χριστῷ καὶ ἐν πίστει λαοῖς .
καὶ ἡμεῖς μὲν ἐν εἰρήνῃ διὰ Χριστοῦ , ἐν πολέμοις δὲ ὁ Ἰσραὴλ , καὶ κεκληρονομήκαμεν αἰσθητῶς τῆς ἐπαγγελίας τὴν γῆν , τύπον ἔχουσαν τῆς ἄνω καὶ νοητῆς , ἧς καὶ αὐτὸς ὁ Σωτὴρ ἐμέμνητο , λέγων 0 1 ·
καὶ ἡμεῖς ἐν τέκνοις δι ἐλευθέρου πνεύματος , καὶ ὡς καθ ἡμᾶς τε καὶ ἀδελφῷ προσίεμεν τῷ Χριστῷ , καλὴν καὶ ἐθελούσιον ποιούμενοι τὴν ὑποταγήν 0 .
ὑπέζευκται δὲ ἄνω πάλιν ὁ Ἰσραὴλ , καὶ τοῖς Μωσέως κατήχθισται νόμοις , θάνατον ὑπομένων τὴν ἐπὶ ταῖς παραβάσεσι δίκην .
ἤκουε γὰρ Ἡσαῦ ·
καὶ τῷ ἀδελφῷ σου δουλεύσεις ·
τουτ έστιν , ὑποταχθήσῃ , καὶ οὐχ ἑκὼν τῷ κατὰ σὲ τὴν φύσιν 0 .
ἄνθρωπος δὲ καὶ καθ ἡμᾶς ὁ Μωσῆς , οὐδὲν ἔχων τὸ περισσὸν ὅσον ἧκεν εἰπεῖν , εἰς τὸν τῆς ἀνθρωπότητος λόγον 0 .
καὶ γοῦν ὁ πάντων Δεσπότης λαὸν ἐκάλει Μωσέως τὸν Ἰσραήλ ·
μεμοσχοποιήκασι γὰρ κατὰ τὴν ἔρημον .
Εἶτα πρὸς Μωσέα Θεός 0 ·
βάδιζε , κατάβηθι , φησὶ , τὸ τάχος ἐντεῦθεν ·
ἠνόμησε γὰρ ὁ λαός σου , ὃν ἐξήγαγες ἐκ γῆς Αἰγύπτου .
παῦλος μὲν οὖν ὁ θεσπέσιος καὶ αὐτὸν ἀνετίθει τῷ μακαρίῳ Μωσῇ τὸν ἐν γράμματι νόμον .
ἀθετήσας τις νόμον Μωσέως , χωρὶς οἰκτιρμῶν ἐπὶ δυσὶν ἢ τρισὶ μάρτυσιν , ἀποθνήσκει .
ὅτι δὲ ἔμελλεν ὁ Ἰσραὴλ τὸν διὰ τοῦ πανσόφου Μωσέως ἀποθέσθαι ζυγὸν , καλοῦντος αὐτὸν τοῦ Χριστοῦ πρὸς τὴν διὰ πίστεως χάριν , προκαταμεμήνυκεν εἰπών ·
ἔσται δὲ ἡνίκα ἂν καθέλῃς καὶ ἐκλύσῃς τὸν ζυγὸν αὐτοῦ ἀπὸ τραχήλου σου .
ἐξέλυσαν γὰρ τῶν τραχήλων τὸν τοῦ νόμου ζυγὸν δυσφόρητον ὄντα λίαν οἱ ἐξ Ἰσραὴλ πιστεύσαντες .
κέκληνται γὰρ εἰς ἐλεύθερον ἀξίωμα διὰ τῆς πίστεως ἐν Χριστῷ .
ἀληθὲς ὅτι πάντες οἱ θέλοντες ζῇν εὐσεβῶς ἐν Χριστῷ Ἰησοῦ , διωχθήσονται 0 .
θηρῶν γὰρ αὐτοῖς ἀγρίων ἐπιθρώσκουσι δίκην , οἱ τῆς ἀνομίας υἱοὶ , τῆς σφῶν δυστροπίας γραφὴν ὥσπερ τινὰ καὶ κατάῤῥησιν τὴν τῶν εὐδοκιμεῖν εἰωθότων λαμπρότητα καταλογιζόμενοι .
ἐλέγχεται γάρ πως ἀεὶ τῇ τῶν ἀμεινόνων παραθέσει τὰ χείρω 0 .
καὶ τὰ ψῆφον ἔχοντα τὴν προφερεστέραν μονονουχὶ τῶν ἡττωμένων καταγράφει τὸ ἀκαλλές .
τί οὖν ἐντεῦθεν 0 ;
τὰ ἐκ φθόνου βέλη , καὶ τὸ ἐκ τῆς βασκανίας τοῖς νενικημένοις ἐντύφεται πῦρ , μανίας ἀρχὴ , καὶ ἀνοσιότητος ἀφορμὴ κατὰ τῶν ὡς ἄριστα βιοῦν ᾑρημένων .
Οἳ καὶ εἰ γένοιντο τυχὸν ἐν ἀγῶσι καὶ πόνοις , ἀλλ οὖν οὐκ εἰς ἅπαν εἶεν ἂν τοῖς πολεμοῦσιν ἁλώσιμοι .
περιόψεται γὰρ οὐδαμῶς ὁ τῶν ἁγίων προεστηκὼς τοὺς ὑπὲρ αὐτοῦ κινδυνεύοντας .
ἐξελεῖται δὲ μᾶλλον καὶ σφόδρα ῥᾳδίως , καὶ λαμπροτέρους ἀποφανεῖ , τληπαθείας γύμνασμα προθεὶς τὸν ἱδρῶτα αὐτοῖς .
συλλήψεται δὲ τῷ λόγῳ καὶ ὁ θεσπέσιος Παῦλος ὡδὶ γεγραφώς ·
πιστὸς δὲ ὁ Θεὸς , ὃς οὐκ ἐάσει ὑμᾶς πειρασθῆναι ὑπὲρ ὃ δύνασθε , ἀλλὰ ποιήσει σὺν τῷ πειρασμῷ καὶ τὴν ἔκβασιν τοῦ δύνασθαι ὑπενεγκεὶν 0 .
καὶ αὐτοὶ δὲ διακεκράγασιν ἐν τῇ βίβλῳ τῶν Ψαλμῶν οἱ τοῖς ἀγῶσιν ὡμιληκότες , καὶ τοὺς ἐπὶ ταῖς διώξεσι πόνους διενεγκόντες οὐκ ἀγεννῶς ·
ὅτι Ἐδοκίμασας ἡμᾶς , ὁ Θεὸς , ἐπύρωσας ἡμᾶς ὡς πυροῦται τὸ ἀργύριον .
Εἰσήγαγες ἡμᾶς εἰς τὴν παγίδα ·
ἔθου θλίψεις ἐπὶ τὸν νῶτον ἡμῶν ·
ἐπεβίβασας ἀνθρώπους ἐπὶ τὰς κεφαλὰς ἡμῶν .
διήλθομεν διὰ πυρὸς καὶ ὕδατος , καὶ ἐξήγαγες ἡμᾶς εἰς ἀναψυχήν .
ἀκούεις ὅπως ἥκιστα μὲν τὰ ἐφ οἷς δοκιμάζονται δυσφορεῖν ἐγνώκασι , χαίρουσι δὲ μᾶλλον ὡς ἀμείνους ἀναδεδειγμένοι , καὶ διὰ πείρας αὐτῆς ὅπερ εἰσὶν ἐγνωσμένοι , καὶ ἐπὶ ταῖς εἰς ἄκρον φιλοθεΐαις διὰ τοῦ παθεῖν μεμαρτυρημένοι 0 .
διελθεῖν γὰρ ἔφασαν διὰ πυρός .
ὥσπερ γὰρ , οἶμαι , τὰ δοκιμώτατα τῶν θυμιαμάτων πυρὶ προσωμιληκότα , τῆς ἐνούσης αὐτοῖς εὐοσμίας τότε ποιοῦνται τὴν ἔνδειξιν ·
οὕτω καὶ ὁσία ψυχὴ πυρουμένη τρόπον τινὰ διὰ τοῦ πειράζεσθαι καὶ πονεῖν , ἐναργεστέραν ποιεῖται τῆς ἐνούσης αὐτῇ πολυειδοῦς ἀρετῆς τὴν ἔκφασιν .
πλὴν περὶ παντὸς ἁγίου ψάλλει μέν που καί φησιν ὁ θεσπέσιος Δαβὶδ , ὅτι Παραβαλεῖ ἄγγελος Κυρίου κύκλῳ τῶν φοβουμένων αὐτὸν , καὶ ῥύσεται αὐτούς .
Αὐτὸς δὲ πάλιν τῆς ἐπικουρίας ὁ χορηγὸς διαῤῥήδην φησίν ·
ὅτι ἐπ ἐμὲ ἤλπισε , καὶ ῥύσομαι αὐτόν .
κεκράξεται πρός με , καὶ εἰσακούσομαι αὐτοῦ ·
μετ αὐτοῦ εἰμι ἐν θλίψει , ἐξελοῦμαι αὐτὸν , καὶ δοξάσω αὐτὸν , μακρότητος ἡμερῶν ἐμπλήσω αὐτὸν , καὶ δείξω αὐτῷ τὸ σωτήριόν μου .
ποῖον οὖν ἄρα ἐστὶ τὸ σωτήριον τοῦ Θεοῦ καὶ Πατρός ;
ὁ ἐξ αὐτοῦ Θεὸς Λόγος , ὁ δι ἡμᾶς καθ ἡμᾶς καὶ ἐν δούλου μορφῇ γεγονὼς οἰκονομικῶς 0 .
Οὕτως αὐτὸν ὠνόμαζεν ὁ Πατὴρ καὶ δι Ἡσαΐου λέγων ·
καὶ ὄψονται τὰ ἔθνη τὴν δικαιοσύνην μου , καὶ βασιλεῖς τὴν δόξαν μου 0 .
τὸ δὲ σωτήριόν μου ὡς λαμπὰς καυθήσεται 0 .
γέγονε γὰρ ἡμῖν δικαιοσύνη καὶ δόξα παρὰ τοῦ Θεοῦ καὶ Πατρὸς , ὁ Υἱὸς , καὶ μὲν καὶ σωτήριον .
δεδικαιώμεθα γὰρ ἐν αὐτῷ , καὶ εἰς τὴν τῆς υἱοθεσίας ἀνεκομίσθημεν δόξαν .
ὅτι δὲ καὶ σεσώσμεθα τὰ τοῦ θανάτου φυγόντες δεσμὰ , καὶ ἀνατρέχοντες εἰς ἀφθαρσίαν , πῶς ἂν εἴη λοιπὸν , ἢ πόθεν ἀμφίβολον 0 ;
ἐπεφάνη γὰρ ἡμῖν ὡς ἐν νυκτὶ καὶ ἐν σκότῳ λαμπὰς , ὁ Υἱὸς , φῶς τὸ θεῖον ταῖς τῶν πιστευόντων ψυχαῖς ἐνιείς 0 .
ὅτι τοίνυν κατὰ τὴν αὐτοῦ τοῦ Σωτῆρος φωνὴν μακάριοι οἱ δεδιωγμένοι ἕνεκεν δικαιοσύνης 0 .
κλῆρον γὰρ ἕξουσι τὸν ἐν οὐρανοῖς , καὶ αὐτὸν ἐπαμύνοντα τὸν τῶν ὅλων Θεὸν καὶ Σωτῆρα .
ὄψονται δὲ καὶ αὐτὸ τὸ ἐπὶ Χριστοῦ μυστήριον ·
καὶ ἐξ αὐτῶν οὐδὲν ἧττον ἀναμάθοι τις ἂν , τῶν κατὰ τὸν μακάριον Ἰακώβ .
παραθεῖναι δὲ οἶμαι πρέπον τὰ ἐπ αὐτῷ γεγραμμένα , πρὸς ἀκριβεστέραν εἴδησιν τοῖς ἐντευξομένοις 0 .
ἔχει δὲ οὔτω ·
καὶ ἐνεκότει Ἡσαῦ τῷ Ἰακὼβ περὶ τῆς εὐλογίας , ἧς εὐλόγησεν αὐτὸν ὁ πατὴρ αὐτοῦ .
εἶπε δὲ Ἡσαῦ ἐν τῇ διανοίᾳ ·
ἐγγισάτωσαν αἱ ἡμέραι τοῦ πένθους τοῦ πατρός μου , ἴνα ἀποκτείνω Ἰακὼβ τὸν ἀδελφόν μου .
ἀπηγγέλθη δὲ τῇ Ῥεβέκκᾳ τὰ ῥήματα Ἡσαῦ τοῦ υἱοῦ αὐτῆς τοῦ πρεσβυτέρου .
καὶ πέμψασα ἐκάλεσεν Ἰακὼβ τὸν υἱὸν αὐτῆς τὸν νεώτερον , καὶ εἶπεν αὐτῷ ·
ἰδοὺ Ἡσαῦ ὁ ἀδελφός σου ἀπειλεῖ σοι τοῦ ἀποκτεῖναί σε .
νῦν οὖν , τέκνον , ἄκουσόν μου τῆς φωνῆς , καὶ ἀναστὰς ἀπόδραθι εἰς τὴν Μεσοποταμίαν , πρὸς Λάβαν τὸν ἀδελφόν μου εἰς Χαῤῥάν .
καὶ οἴκησον μετ αὐτοῦ ἡμέρας τινὰς ἕως τοῦ ἀποστρέψαι τὸν θυμὸν καὶ τὴν ὀργὴν τοῦ ἀδελφοῦ σου , καὶ ἐπιλάθηται ἂ πεποίηκας αὐτῷ , καὶ ἀποστείλασα μεταπέμψομαί σε ἐκεῖθεν , μήποτε ἀτεκνωθῶ ἀπὸ τῶν δύο ὑμῶν ἐν μιᾷ ἡμέρᾳ .
Εἶτα τῆς ἀποδημίας εὐπρόσωπον ἀφορμὴν ἐπορίζετο τῷ υἱῷ , καὶ δὴ προσελθοῦσα τῷ Ἰσαὰκ , ἔφη ·
προσώχθικα τῇ ζωῇ μου διὰ τὰς θυγατέρας τῶν υἱῶν Χέτ .
Εἰ λήψεται Ἰακὼβ γυναῖκα ἀπὸ τῶν θυγατέρων τῆς γῆς ταύτης , ἵνα τί μοι τὸ ζῇν 0 ;
ἵνα γὰρ μὴ ἀνεθέλητον τῷ πατρὶ ποιοῖτο τὴν ἀποδρομὴν ὁ μακάριος Ἰακὼβ , λύπης τε καὶ ὀργῆς ἀναδειχθείη πρόξενος , εὐτέχνως τὸ γύναιον ἀναπείθει τὸν πρεσβύτην , ἐπιτρέψαι τῷ υἱῷ τὴν ἀποδημίαν .
προσκαλεσάμενος γὰρ , φησὶν , Ἰσαὰκ τὸν Ἰακὼβ , εὐλόγησεν αὐτὸν , καὶ ἐνετείλατο αὐτῷ λέγων ·
Οὐ λήψῃ γυναῖκα ἐκ τῶν θυγατέρων Χαναάν .
ἀναστὰς ἀπόδραθι εἰς τὴν Μεσοποταμίαν , εἰς τὸν οἶκον Βαθουὴλ τοῦ πατρὸς τῆς μητρός σου , καὶ λάβε σεαυτῷ γυναῖκα ἐκεῖθεν ἐκ τῶν θυγατέρων Λάβαν τοῦ ἀδελφοῦ τῆς μητρός σου .
ὁ δὲ Θεός μου εὐλογήσαι σε καὶ αὐξήσαι σε καὶ πληθύναι σε , καὶ ἔσῃ εἰς συναγωγὰς ἐθνῶν , καὶ δῴη σοι τὴν εὐλογίαν Ἀβραὰμ τοῦ πατρός σου , σοὶ καὶ τῷ σπέρματί σου μετὰ σὲ , κληρονομῆσαι τὴν γῆν τῆς παροικήσεώς σου , ἢν ἔδωκεν ὁ Θεὸς τῷ Ἀβραάμ 0 .
ὅσον μὲν οὖν εἴς γε τὸ γράμμα καὶ τὰ ἐκ τῆς ἱστορίας ὑποδηλούμενα , πρέποι ἂν οὐκ ἐν μικρῷ ποιεῖσθαι θαύματι τήν τε Ῥεβέκκαν αὐτὴν , καὶ τὸν μακάριον Ἰακώβ 0 .
ἡ μὲν γὰρ ὡς πρ οὔχοντι τῷ ἀνδρὶ προσεκόμιζε λιτὴν , τὴν ἐπί γε τῷ υἱῷ , φημί 0 .
ὁ δὲ τὸν τῆς φύσεως νόμον ἐποιεῖτο παραχρῆμα τοῦ πρέποντος βραβευτὴν , καὶ τὸν ἀνεθέλητον τῇ μητρὶ γάμον παραιτεῖσθαι προστέταχε τῷ υἱῷ , κολακεύων τρόπον τινὰ τὸν ἐξ αὐτοῦ φύντα καὶ τεθραμμένον εὐσεβῶς , κατ ἴχνος ἰέναι τῆς πατρῴας ἀρετῆς .
πανταχῆ γὰρ εὑρήσομεν τὸν θεσπέσιον Ἰακὼβ , τοῖς τῶν γεγεννηκότων εἴκοντα νεύμασι , καὶ μήνυσιν ὥσπερ ἐναργῆ τε καὶ οὐκ ἀμφίλογον τῆς εἰς Θεὸν εὐσεβείας τὸ χρῆμα ποιούμενον .
ὅσον δὲ ἧκεν εἰς θεωρίας λόγον , οἶμαι ἰέναι τὴν ἐσωτάτω πορείαν δὴ πάλιν , ἀναμνῆσαι δὲ δεῖν ἐκεῖνο ὑπολαμβάνω .
Εἴη γὰρ ἂν ὡδὶ καὶ λίαν ἀπονητὶ καταφανὲς τὸ θεώρημα .
ῥεβέκκα μὲν γὰρ πρὸ ὠδῖνος ἔτι τῆς ἐπὶ τόκῳ φημὶ , τῶν ἐξ αὐτῆς γεγονότων κυοφοροῦσα τὴν ξυνωρίδα , δυσφόρητον κομιδῇ τὴν δυσφημίαν ἐδέχετο , καὶ ἐν αὐτοῖς ἦν ἤδη τοῖς τοῦ θανάτου δείμασιν ·
οὐκ ἐν μετρίοις ὄντων σκιρτήμασι τῶν ἐμβρύων 0 .
Εἶτα τί τὸ χρῆμα διαλανθάνειν ἤθελεν ἐπερωτῶσα Θεὸν καὶ λέγουσα ·
Εἰ οὕτω μοι μέλλει γενέσθαι , ἵνα τί μοι τοῦτο 0 ;
καὶ τί πρὸς ταῦτα ὁ Θεός 0 ;
δύο ἔθνη καὶ δύο λαοὶ ἐκ τῆς κοιλίας σου διασταλήσονται , καὶ λαὸς λαοῦ ὑπερέξει , φησὶ , καὶ ὁ μείζων δουλεύσει τῷ ἐλάττονι .
Οὐκοῦν εἰς τύπον παραδεξώμεθα τῶν δύο λαῶν , τοῦ τε ἐξ Ἰσραὴλ , καὶ τοῦ διὰ πίστεως , Ἡσαῦ τε καὶ Ἰακώβ ·
ἀλλ Ἐνεκότει , φησὶν , Ἡσαῦ τῷ Ἰακὼβ , ὅτι μὲν τῶν πρεσβείων ἐστέρητο καταπωλήσας τὰ πρωτοτόκια , καὶ παρεὶς ἑτέρῳ τὴν ἑαυτοῦ τιμὴν , καὶ μὲν ὅτι καὶ δεύτερος τὰ ἐκ τῆς θήρας προσαγαγὼν , τῆς εὐλογίας διήμαρτε .
ταύτῃτοι καὶ ἐν ἀγρίοις ἦν ἤδη σκέμμασι , καὶ τὸν τῷ φθόνῳ σύμφρονά τε καὶ ἀδελφὸν ἐμελέτα φόνον .
ἐνεκότει δὲ ὁμοίως , καὶ ἐπεμήνισε δεινῶς ὁ πρωτότοκος Ἰσραὴλ , τοῖς ἐν πίστει καὶ μετ αὐτὸν , τουτέστι , τῷ νέῳ λαῷ .
ἐπεί τοι γέγονεν ἐν τάξει τῇ πρώτῃ παρὰ Θεῷ , καὶ ἐν πρωτοτόκου μοίρᾳ λελόγισται , καὶ εὐλογίας τῆς ἄνωθεν ἐπίμεστος ἧν , τὴν ἐν Χριστῷ διὰ πνεύματος καταπλουτήσας χάριν .
ἐπεφύετο δὴ οὖν τοῖς ἐν Χριστῷ διὰ πίστεως ὁ Ἰσραήλ ·
ὅσον δὲ ἧκεν εἰς τὸ αὐτῷ δοκοῦν , καὶ εἰς δύναμιν ἐγχειρημάτων , καὶ πικρὸς γέγονε φονευτὴς , διώξεις ἐπενεγκὼν , καὶ τοῖς ἐκ φόνου καὶ βασκανίας κατατιτρώσκων βέλεσιν .
ἀλλ ἔπειθεν ἡ Ῥεβέκκα τὸν Ἰακὼβ τὰ οἴκοι μεθέντα παραιτεῖσθαι τὸν ἀδελφόν ·
ἰέναι τε πρὸς Λάβαν ἄνθρωπον εἰδωλολάτρην .
προὔτρεπε δὲ καὶ αὐτὸς ὁ θεσπέσιος Ἰσαὰκ , ὁ τοῦ Ἰακὼβ πατὴρ παραιτεῖσθαι μὲν γάμον τὸν ἐκ Χαναὰν , ἐφίεσθαι δὲ μᾶλλον τοῦ ποιεῖσθαι σύνοικον ἐκ τῶν θυγατέρων Λάβαν .
κινδυνεύοντι γὰρ καὶ διωκομένῳ τῷ νέῳ λαῷ , τὰς τῶν φονώντων ὀργὰς παραιτεῖσθαι σωφρόνως συμβεβούλευκεν ἡ Ἐκκλησία ·
ἧς ἂν εἴη τύπος ἡ Ῥεβέκκα .
συνεπινεύει δὲ ὥσπερ καὶ αὐτὸς ὁ τῆς Ῥεβέκκας νυμφίος , τουτέστι Χριστὸς , παρωθεῖσθαι μὲν οἰκειότητα τὴν πνευματικὴν τῶν εἰς ἀνοσίους ἐκκεκαυμένων ὀργὰς , καὶ φονᾷν ἀγρίως μεμελετηκότων 0 .
Οἰκειότητος δὲ σημεῖον ὁ γάμος 0 .
ἀνθαιρεῖσθαι δὲ μᾶλλον τὰς ἐκ τοῦ οἴκου Λάβαν , τουτέστι τὰς ἐξ ἐθνῶν 0 .
Εὑρήσομεν δὲ τοὺς ἁγίους ἀποστόλους , οἳ καὶ τῶν ἐν πίστει καὶ νέων λαῶν γεγόνασιν ἀπαρχὴ , διαπεραίνειν ἐσπουδακότας τὰ ἐντεταλμένα τῷ Ἰακώβ .
ἀπενοσφίζοντο μὲν γὰρ τῆς Ἰουδαίων ἀγέλης , ἅτε δὴ φονώσης κατ αὐτῶν .
μεταμείβοντες δὲ χώρας καὶ πόλεις , τὰς τῶν διωκόντων ὑποτρέχειν ὀργὰς νουνεχῶς ἐσπούδαζον .
διεμέμνηντο γὰρ ἐπισκήπτοντος τοῦ Χριστοῦ καὶ λέγοντος ·
ὅταν διώκωσιν ἡμᾶς ἐκ τῆς πόλεως ταύτης , φεύγετε εἰς τὴν ἑτέραν .
προσελάλουν δὲ καὶ αὐτοῖς τοῖς ἐξ αἵματος Ἰσραὴλ ἀπειθεῖν ᾑρημένοις καὶ ὑβρίζουσιν ἀφειδῶς ·
ὑμῖν ἦν ἀναγκαῖον πρῶτον λαληθῆναι τὸν λόγον τοῦ Θεοῦ ·
ἐπειδὴ δὲ ἀπωθεῖσθε αὐτὸν , καὶ οὐκ ἀξίους κρίνετε ἑαυτοὺς τῆς αἰωνίου ζωῆς , ἰδοὺ στρεφόμεθα εἰς τὰ ἔθνη .
Οὕτω γὰρ ἐντέταλκεν ἡμῖν ὁ Κύριος .
ἀκούεις ὅπως ὁ τῆς Ἐκκλησίας νυμφίος , τουτέστι Χριστὸς , ἐντέταλται τοῖς ἰδίοις εἰς τὴν τῶν Ἑλλήνων ἀπιέναι πληθὺν , καὶ τεκνογονεῖν ἐκεῖθεν , καὶ πατέρας ὥσπερ ἀναφαίνεσθαι λαῶν .
τοιγάρτοι καὶ ὁ σοφώτατος Παῦλος τοῖς ἐξ ἐθνῶν δι αὐτοῦ πιστεύσασιν ἐπιστέλλει λέγων ·
Κ ἂν γὰρ μυρίους παιδαγωγοὺς ἔχητε ἐν Χριστῷ , ἀλλ οὐ πολλοὺς πατέρας 0 .
ἐν γὰρ Χριστῷ Ἰησοῦ διὰ τοῦ Εὐαγγελίου ἐγὼ ὑμᾶς ἐγέννησα .
ὅτι δὲ καὶ συνέσται Θεὸς , καὶ εὐλογήσει πλουσίως τοὺς ἐν πίστει λαοὺς , παραδείξειεν ἂν καὶ μάλα ῥᾳδίως ὁ θεσπέσιος Ἰσαὰκ , ἀποτρέχοντα τὸν Ἰακὼβ τῆς πατρῴας ἑστίας ταῖς ἄνωθεν εὐλογίαις στεφανῶν καὶ λέγων ·
ὁ δὲ Θεός μου εὐλογήσαι σε , καὶ αὐξήσαι σε , καὶ πληθύναι σε ·
καὶ ἔσῃ εἰς συναγωγὰς ἐθνῶν .
καὶ δῴη σοι τὴν εὐλογίαν Ἀβραὰμ τοῦ πατρός σου .
Ηὐλόγηνται γὰρ οἱ ἐν Χριστῷ , ηὔξηνταί τε λίαν , καὶ εἰς πλῆθος γεγόνασι , καὶ συναγωγὰς ἐθνῶν , καὶ συγκληρονόμοι τέθεινται τῶν ἁγίων πατέρων .
ἀνακλιθήσονται γὰρ μετὰ Ἀβραὰμ , καὶ Ἰσαὰκ , καὶ Ἰακὼβ , καὶ ἐν τῇ βασιλείᾳ τῶν οὐρανῶν , κατὰ τὴν αὐτοῦ τοῦ Σωτῆρος φωνήν .
Ηὐλογήμεθα δὲ παρ αὐτοῦ πάλιν ·
ἔφη γὰρ ὑπὲρ ἡμῶν ·
πάτερ ἅγιε , τήρησον αὐτοὺς ἐν τῇ ἀληθείᾳ σου .
Εἰ δὲ δὴ νοοῖτο καὶ τοῦ Ἡσαῦ μήτηρ ἡ Ῥεβέκκα , διαλυμανεῖται τοῦτο τοῖς θεωρήμασι παντελῶς οὐδέν .
Εἰς τύπον μὲν γὰρ τῶν ἐξ Ἰσραὴλ παρεδεξάμεθα τὸν Ἡσαῦ ·
ῥεβέκκᾳ γε μὴν τὸ τῆς Ἐκκλησίας δεδώκαμεν πρόσωπον .
ἀλλὰ καὶ αὐτοὶ γεγόνασιν οἱ ἐξ Ἰσραὴλ τῆς Ἐκκλησίας υἱοὶ διὰ πίστεως ἐν Χριστῷ , εἰς λαὸν μὲν οὐκέτι τὸν πάλαι καὶ ἀρχαῖον ἐκεῖνον λελογισμένοι , μεταστοιχειούμενοι δὲ μᾶλλον εἰς νέον τοῖς ἐξ ἐθνῶν ἀναμίξ .
Εἴ τις γὰρ ἐν Χριστῷ , καινὴ κτίσις 0 1 ·
ὃς καὶ τοὺς δύο λαοὺς ἔκτισεν εἰς ἕνα καινὸν ἄνθρωπον , ποιῶν εἰρήνην , κατὰ τὰς Γραφὰς , καὶ ἀποκαταλλάσσων ἀμφοτέρους ἐν ἑνὶ πνεύ ματι πρὸς τὸν Πατέρα .
λέλυκε γὰρ τὸ μεσότοιχον τοῦ φραγμοῦ , καὶ κατήργηκεν ἐν δόγμασι τὸν τῶν ἐντολῶν νόμον .
ἐφοδιασθέντα δὴ οὖν ταῖς παρὰ πατρὸς εὐλογίαις τὸν Ἰακὼβ , ἀπεκόμιζον οἱ πόδες ἐπὶ τὸν αὐτῷ προτεθέντα τῆς ἀποδημίας σκοπόν .
καὶ ποῖα δὴ πάλιν τὰ μεταξὺ γεγονότα , δι αὐτῶν εἰσόμεθα τῶν ἱερῶν Γραμμάτων .
καὶ ἐξῆλθεν Ἰακὼβ ἀπὸ τοῦ φρέατος τοῦ ὅρκου , καὶ ἐπορεύθη εἰς Χαῤῥὰν , καὶ ἀπήντησε τόπῳ , καὶ ἐκοιμήθη ἐκεῖ .
ἔδυ γὰρ ὁ ἥλιος ·
καὶ ἔλαβεν ἀπὸ τῶν λίθων τοῦ τόπου , καὶ ἔθηκε πρὸς κεφαλῆς αὐτοῦ , καὶ ἐκοιμήθη ἐν τῷ τόπῳ ἐκείνῳ , καὶ ἐνυπνιάσθη .
καὶ ἰδοὺ κλίμαξ ἐστηριγμένη ἐν τῇ γῇ , ἧς ἡ κεφαλὴ ἀφικνεῖται εἰς τὸν οὐρανὸν , καὶ οἱ ἄγγελοι τοῦ Θεοῦ ἀνέβαινον καὶ κατέβαινον ἐπ αὐτήν 0 .
ὁ δὲ Κύριος ἐπεστήρικτο ἐπ  αὐτῆς , καὶ εἶπεν ·
ἐγὼ ὁ Θεὸς Ἀβραὰμ τοῦ πατρός σου , καὶ ὁ Θεὸς Ἰσαὰκ , μὴ φοβοῦ .
ἡ γῆ , ἐφ ἧς σὺ καθεύδεις , ἐπ αὐτῆς σοὶ δώσω αὐτὴν , καὶ τῷ σπέρματί σου ·
καὶ ἔσται τὸ σπέρμα σου ὡσεὶ ἄμμος τῆς θαλάσσης .
καὶ πλατυνθήσεται ἐπὶ θάλασσαν , καὶ λίβα , καὶ βοῤῥᾶν , καὶ ἐπὶ ἀνατολάς .
καὶ ἐνευλογηθήσονται ἐν σοὶ πᾶσαι αἱ φυλαὶ τῆς γῆς , καὶ ἐν τῷ σπέρματί σου .
καὶ ἰδοὺ ἐγὼ μετὰ σοῦ διαφυλάσσων σε ἐν τῇ ὁδῷ πάσῃ , οὗ ἐὰν πορευθῇς , καὶ ἀποστρέψω σε εἰς τὴν γῆν ταύτην , ὅτι οὐ μή σε ἐγκαταλίπω , ἕως τοῦ ποιῆσαί με πάντα ὅσα ἐλάλησά σοι 0 .
καὶ ἐξηγέρθη Ἰακὼβ ἐκ τοῦ ὕπνου αὐτοῦ , καὶ εἶπεν , ὅτι Ἔστι Κύριος ἐν τῷ τόπῳ τούτῳ ἐγὼ δὲ οὐκ ᾔδειν .
καὶ ἐφοβήθη , καὶ εἶπεν ·
ὡς φοβερὸς ὁ τόπος οὗτος 0 !
Οὐκ ἔστι τοῦτο ἀλλ ἢ οἶκος Θεοῦ , καὶ αὕτη ἡ πύλη τοῦ οὐρανοῦ 0 .
καὶ ἀνέστη Ἰακὼβ τὸ πρωῒ , καὶ ἔλαβε τὸν λίθον ὃν ὑπέθηκεν ἐκεῖ πρὸς κεφαλῆς αὐτοῦ .
καὶ ἔστησεν αὐτὸν στήλην , καὶ ἐπέχεεν ἔλαιον ἐπὶ τὸ ἄκρον αὐτῆς , καὶ ἐκάλεσε τὸ ὄνομα τοῦ τόπου ἐκείνου , Οἶκος Θεοῦ .
ὄνομα μὲν οὖν πόλεως εἶναί φαμεν τὸ Φρέαρ τοῦ ὅρκου .
γέγραπται γὰρ οὕτω περὶ αὐτοῦ ·
ἐγένετο δὲ ἐν τῇ ἡμέρᾳ ἐκείνῃ , καὶ παραγενόμενοι οἱ παῖδες Ἰσαὰκ , ἀπήγγειλαν αὐτῷ περὶ τοῦ φρέατος , οὗ ὤρυξαν , καὶ εἶπαν , οὐχ εὕρομεν ὕδωρ .
καὶ ἐκάλεσεν αὐτὸν ὅρκον .
διὰ τοῦτο ἐκάλεσε τὸ ὄνομα τῇ πόλει , Φρέαρ ὅρκου , ἕως τῆς σήμερον .
ὅρκου δὲ Φρέαρ εἴ τις ἕλοιτο μαθεῖν , ἀνθ  ὅτου δὴ πάλιν ἐκεῖνό φαμεν 0 .
ἐκεῖ γὰρ ὅρκον εἰρήνης ἔθεντο πρὸς τὸν Ἰσαὰκ οἱ Γεραριτῶν ἡγούμενοι , Ἀβιμέλεχ καὶ οἱ σὺν αὐτῷ .
ἀπαίρει δὴ οὖν ὁ θεσπέσιος Ἰακὼβ τῆς πατρῴας ἑστίας καὶ πόλεως αὐτῆς , καὶ γένους ἀπενοσφίζετο .
ταύτῃτοι δεινῶς καὶ ἀλύειν ἤρχετο .
ἐνενόει γάρ που κατὰ τὸ εἰκὸς ὡς ἀλήτης ἔσται καὶ ξένος , καὶ οἰκήσει μὲν ἐπ ἀλλοδαπῆς .
ἔσται δ ἴσως καὶ ὑφ ἑτέρους , καὶ ἀσυνήθη δουλείας δέξεται ζυγόν .
Εἴκειν γὰρ τοῖς κρατοῦσιν ἀνάγκη καὶ τοὺς ἄγαν εὐγενεῖς 0 .
συλλαμβάνεται δὲ καὶ παραχρῆμα Θεὸς ὁ καρδίας εἰδὼς καὶ νεφροὺς , καὶ ταῖς οὕτω πικραῖς δυσφημίαις οὐκ ἐᾷ καταπνίγεσθαι τὴν τοῦ δικαίου ψυχήν .
παρέδειξε γὰρ ὅτι πληθὺς ἀγγέλων , ἄνω τε καὶ κάτω διᾴττουσα , διασώζει ῥᾳδίως τοὺς ἀνακειμένους Θεῷ .
τουτὶ γὰρ , οἶμαι , καὶ ἕτερον οὐδὲν διὰ τῶν ὀνειράτων ἐπαιδεύετο ·
αἰσθητῶς μὲν γὰρ τὴν εἰς τὸ ἄνω διήκουσαν ἐθεᾶτο κλίμακα .
καθόδου δὲ καὶ ἀνόδου σημεῖον ἦν , εἰ καὶ ἐν παχέσιν ὥσπερ ἐγράφετο τύποις .
ἤκουε δὲ καὶ φωνῆς αὐτοῦ λέγοντος τοῦ τοῖς ἀγγέλοις προστάττοντος , ὅτι τῆς δοθείσης αὐτῷ παρὰ πατρὸς εὐλογίας αὐτὸς ἔσται τὸ πέρας .
ἐκταθήσεται γὰρ τὸ σπέρμα σου , φησὶν , εἰς ἠῶ τε καὶ δύσιν , βοῤῥᾶν τε καὶ νότον .
ἔφασκε δὲ ὅτι καὶ αὐτὸν ἕξει τὸν ἐπαμύνοντα καὶ διασώζοντα πανταχῆ .
ἄφυπνος δὲ γεγονὼς , οὐκ ἐν μετρίοις ἦν θαύμασιν ὁ θεσπέσιος Ἰακὼβ , καὶ δὴ καὶ ἔφασκεν , ὅτι , Ἔστι Κύριος ἐν τῷ τόπῳ τούτῳ , ἐγὼ δὲ οὐκ ᾔδειν .
ἀλλὰ τί ἂν βούλοιτο διὰ τούτου δηλοῦν , πῶς οὐκ ἄξιον ἰδεῖν 0 ;
μικρὰς κομιδῆ τὰς δόξας περὶ Θεοῦ ἐν τοῖς ἀρχαιοτέροις εὑρήσομεν .
ὤοντο γὰρ ὅτι τὴν μὲν ἄλλην ἅπασαν γῆν ἠφίει τὸ θεῖον , συνεστέλλετο δὲ ὥσπερ εἰς μόνην ἐκείνην , εἰς ἣν καὶ κέκληνται παρ αὐτοῦ τὰ οἴκοι μεθέντες , καὶ τῆς Χαλδαίων ἀπαίροντες 0 .
ἐπειδὴ γὰρ οἱ τῶν εἰδώλων προσκυνηταὶ τὴν πολύθεον νοσοῦντες πλάνησιν , ἑκάστῳ τῶν δαιμονίων ἰδικὴν ὥσπερ τινὰ νέμοντες χώραν , καὶ μονονουχὶ τυράννους ἱστάντες τοὺς κατὰ πόλιν προσκυνουμένους , οὐχὶ πάντας δύνασθαι πανταχῆ καὶ τιμᾶσθαι δεῖν ὑπελάμβανον 0 .
τοιγάρτοι καὶ οἱ μακάριοι πατριάρχαι ἄρτι τῶν τῆς εἰδωλολατρείας ἠθῶν , καὶ πολυθέου πλάνης ἀπηλλαγμένοι , καὶ Θεὸν τὸν φύσει καὶ ἀληθῶς ἀναπεπεισμένοι προσκυνεῖν , οὐκ ἐν πάσῃ γῇ καὶ ἐν παντὶ τόπῳ , παρεῖναί τέ σφισι καὶ ἐπαμύνειν ᾤοντο , μικρὰ κομιδῇ φρονοῦντες ἔτι .
παιδεύεται τοίνυν ὁ μακάριος Ἰακὼβ καὶ τῆς ἀποδημίας ἐπλούτει καρπὸν , τὸ λεῖπον ἐν πίστει .
ἐμάνθανε γὰρ ὡς ἐν παντὶ τόπῳ καὶ πάσῃ χώρᾳ τὸ θεῖόν ἐστι .
καὶ κατοικεῖ μὲν ἐν οὐρανῷ , περιέπει δὲ τὴν σύμπασαν γῆν , καὶ πεπλήρωκε τὴν οἰκουμένην , καὶ ὑπ αὐτῷ πάντα ἐστὶ , τὰ ἐν οὐρανῷ πνεύματα , ἃ ἄνω τε καὶ κάτω διαθεῖν προστάττονται , καὶ αὐτὸν ἔχουσι κεφαλὴν καὶ ἐφεστηκότα .
διὰ τοῦτο τεθαύμακε λέγων ὅτι , Ἔστι Κύριος ἐν τῷ τόπῳ τούτῳ , ἐγὼ δὲ οὐκ ᾔδειν .
Οἰηθεὶς δὲ τὸν λίθον τῶν ὀνειράτων αὐτῶν γενέσθαι παραίτιον , καὶ αὐτὸν τοῖς ἐνοῦσιν ἐτίμα , καταπιαίνων ἐλαίῳ .
καὶ μὴν Οἶκον ἐκάλει Θεοῦ , καὶ πύλην τοῦ οὐρανοῦ τὸν χῶρον , καὶ ἀνεστήλου τὸν λίθον .
καὶ ταυτὶ μὲν ἡμῖν ὡς ἐν παχυτέραις ἀφηγήσεσιν εἰρήσθω πάλιν .
καταψιλοῦν γὰρ ἔδει , τῆς ἱστορίας τὸ ἄναντες εἶναι δοκοῦν .